ߛߊߘߌߓߊ߫ ߞߎ߬ߟߌߓߊ߬ߟߌ߫

ߛߊߘߌߓߊ߫ ߞߎߟߋߓߊߟߌ߫ (ߛߊ߬ ߘߊ߫ ߂߀߂߄ ߥߊ߬ߛߌߥߊ߬ߙߊ ߕߋ߬ߟߋ߫ ߂߂) ߕߘߍ߬ ߦߋ߫ ߖߌ߬ߣߍ߬ ߛߏ߬ߙߌ߬ߡߊ߬ߘߋ߲߫ ߗߋߝߊ ߟߋ߬ ߘߌ߫ ߸ ߊ߬ ߣߌ߫ ߞߎ߲߬ߠߊ߬ߛߌ߰ߟߊ  ߣߌ߫ ߓߘߍ߬ߓߘߍ߬ߟߌ߬ߟߊ ߞߎߡߘߊ ߣߌ߲߬ ߘߟߊߡߌ߬ߘߊ߬ߣߍ߲߫ ߦߋ߫ ߊ߲߬ߜ߭ߌߟߋ ߥߞߌߔߋߘߌߦߊ ߟߋ߬ ߡߊ߬ .

ߊ߬ ߞߍ߫ ߘߊ߫ ߖߌ߬ߣߍ߬ ߞߊ߲ߓߍ߲ ߞߊ߬ߝߏ ߝߘߏ߬ߓߊ߬ ߘߊ߯ߘߐ߫ ߞߎ߲߬ߕߌ߮ ߘߌ߫ ߞߐ߲ߓߌߕߌ߮ ߕߟߋ߬ ߁߂ ߂߀߂߁ ߞߊ߬ ߕߊ߯ ߛߋ߫ ߘߓߊ߬ߕߊ ߕߟߋ߬ ߉ ߂߀߂߄ ߠߊ߫, ߊ߬ ߡߌ߬ߘߊ߬ ߘߊ߫ ߞߵߊ߬ ߖߊ߲߬ߞߌ߫ ߛߊ߲߬ ߟߏ߯ߟߎ߫ ߟߊ߬ߥߛߎ߬ߟߌ ߟߊ߫߸ ߞߵߏ߬ ߞߎ߲߭ ߞߴߊ߬ ߟߊ߫ ߓߊ߯ߙߊ߫ ߞߘߐߞߊ ߘߌ߫߸ ߊ߬ ߣߌ߫ ߞߊ߬ ߡߙߊ߬ߡߊ߬ߝߋ߲ ߕߊ߬ ߡߍ߲ ߡߊ߫ ߟߊߘߊ߬ߤߊ߫ ߞߎ߬ߙߎ߲߬ߘߎ ߓߟߏ߫, ߏ߬ ߞߕߌ ߕߍ߰ ߘߊ߫ ߛߏ߬ߙߌ߬ߡߊ߬ߘߋ߲߬ ߞߕߌߘߊ ߟߋ߬ ߓߟߏ߫ ߞߐߣߊߞߙߌ߫.

 ߞߊ߲߬ߛߓߍߟߌ 
ߞߎ߬ߟߌߓߊߟߌ ߟߋ߬ ߞߍ߫ ߘߊ߫ ߞߏߟߊߕߍ߯ ߝߌߟߊߣߊ߲ ߘߌ߫ ߛߋ.ߍߣ.ߍߙ.ߘߋ ߘߐ߫ ߖߌ߬ߣߍ߬ ߟߊ߫ ߞߎ߲߬ߠߊ߬ߛߌ߰ߟߌ ߞߎ߲߬ߠߊ߬ߝߎߟߋ߲ ߕߎߡߊ ߂߀߂߁ ߠߊ߫. ߛߊ߲߭ ߂߀߂߁ ߕߎߟߊߝߌ߲ ߕߋ߬ߟߋ߫ ߂߉ ߟߊ߫, ߊ߬ ߞߊ߬ ߗߋߘߋ߲ ߘߏ߫ ߢߍߡߌ߬ߘߊ߫߸ ߡߍ߲ ߣߌ߫ ߣߊ߬ߣߊ߫ ߊ߬ߞߎߝߏ-ߊߘߏ߫ ߞߊ߬ ߢߐ߲߯ߦߋ ߞߍ߫߸ ߏ߬ ߡߍ߲ ߦߋ߫ ߛߘߋߊߏ (ߋߞߏߥߊߛ) ߞߊ߲ߕߌ߮ ߘߌ߫, ߖߌ߬ߣߍ߬ ߟߊߘߎ߲ ߞߐߝߍ߬ ߘߍ߬ߞߙߎ ߓߟߏ߫. ߊ߬ߟߋ ߟߋ߬ ߕߘߍ߬ ߦߋ߫ ߝߘߏ߬ߓߊ߬ ߘߊ߯ߘߐ߫ ߞߎ߲߬ߕߌ߮ ߘߌ߫ ߂߀߂߁ ߞߏ߲ߓߌߕߌ߮ ߕߟߋ߬ ߁߂ ߣߌ߫ ߂߀߂߃ ߘߓߊ߬ߕߊ ߕߋ߬ߟߋ߫ ߉ ߟߎ߬ ߕߍ߫, ߊ߬ߟߋ ߟߋ߬ ߞߊ߬ ߞߟߍ߬ߕߌ߮ ߣߊߡߏ߬ߙߌ߬ ߕߙߊߥߟߋ߫ ߣߐ߬ߘߐߓߌ߬ߟߊ߬. ߊ߬ ߣߐ߬ߘߐߓߌ߬ߟߊ߬ ߘߊ߫ ߌߓߎߙߊߤߌߡߊ߫ ߛߏߙߌ߫ ߓߊ߲ߜ߭ߎߙߊ߫ ߟߋ߬ ߓߟߏ߫. ߊ߬ ߕߐ߯ߦߊ߫ ߘߊ߫ ߞߊ߬  ߞߍ߫ ߛߏߓߊ߯ߦߊ ߣߌ߫ ߦߙߐ ߟߎ߬ ߘߐߓߍ߲߭ ߞߏߕߌ߮ ߘߌ߫ ߕߟߋ߬ ߞߋߟߋ߲߫ ߞߘߐ߫، ߞߏ߬ߣߌ߲߬ ߌߓߎߙߊߤߌߡߊ߫ ߞߊߟߌߟ ߞߐ߲ߘߍ߫ ߣߊ߬ ߘߴߊ߬ ߣߐ߭ ߘߐ߫ ߦߋ߲߬߸ ߏ߬ ߡߍ߲ ߕߘߍ߬ ߦߋ߫ ߞߌ߲ߘߌߦߊ߫ ߕߌ߲߬ߞߎߘߎ߲ ߞߎ߲߬ߠߊ߬ߛߌ߰ ߞߘߐ ߘߌ߫. ߂߀߂߃ ߞߐ߲ߓߌߕߌ߮ ߟߊ߫, ߊ߬ ߕߐ߯ߦߊ߫ ߘߊ߫ ߖߌ߬ߣߍ߬ ߟߊ߬ߛߌ߰ߘߊ ߗߋߝߊ ߘߌ߫ ߞߎ߳ߓߊ߸ ߊ߬ ߞߊ߬ ߟߐ߬ߘߎ߮ ߏ߬ ߞߍ߫ ߞߊ߬ ߥߴߊ߬ ߛߌ߰ ߊ߬ ߡߌ߬ߘߊ߬ ߟߊ߫ ߂߀߂߄ ߥߊ߬ߛߌߥߊ߬ߙߊ ߕߟߋ߬ ߄ ߡߊ߬.

ߊ߬ ߝߐ߫ ߘߊ߫ ߞߏ߫ ߖߌ߬ߣߍ߬ ߟߊ߬ߛߌ߰ߘߊ ߗߋߘߊߕߌ߮ ߟߎ߬ ߡߴߊ߬ߟߎ߫ ߛߊ߬ߙߊ ߛߐ߬ߘߐ߲߬ ߞߊߙߏ߫ ߟߏ߯ߟߎ߫ ߖߊ߬ߣߍ߲ ߞߘߐ߫ ߤߝ߭ߊߣ. ߊ߬ ߖߊ߲߬ߞߌ߫ ߘߊ߫ ߛߊ߲߬ ߟߏ߯ߟߎ߫ ߥߛߎ ߟߊ߫ ߞߐߣߊߞߙߌ߫ ߛߏ߬ߙߌ߬ߡߊ߬ߘߋ߲߬ ߞߕߌߖߌ߲ ߓߟߏ߫. ߊ߬ ߖߊ߲߬ߞߌ߫ ߟߏ߲ ߘߎ߬ߛߊ߬ߜߍ߸ ߊ߬ ߓߐ߫ ߘߊ߫ ߖߌ߬ߣߍ߬ ߣߊ߲߬ߕߌ߮ ߟߎ߬ ߛߙߍߘߍ ߘߐ߫߸ ߞߊ߬ ߓߊ߲߫ ߞߵߊ߬ ߟߊ߫ ߞߟߍ߬ߕߌ߰ߦߊ ߟߐ߬ߘߎ߮ ߓߏ߰ߛߌ߫ ߊ߬ ߟߊ߫ ߞߊ߬ ߞߍ߫ ߝߊߙߌ߲߫ ߜߊ߲߯ߛߊ߲ ߘߌ߫.

ߛߊߘߌߓߊ߫ ߛߊ߬ ߘߴߊ߬ ߛߐ߲߭ ߠߊ߫ ߟߐ߬ߟߌ ߞߏߛߐ߲߬ ߞߐߣߊߞߙߌ߫, ߏ߬ ߞߍ߫ ߘߊ߫ ߥߊ߬ߛߌ߬ߥߙߊ ߂߂ ߟߋ߬ ߡߊ߬ ߂߀߂߄ ߠߊ߫.

 ߖߊ߬ߟߊ ߟߎ߬ 

 ߝߊ߬ߛߏ ߖߊ߯ߙߋߦߊ ߛߏ߬ߝߊ߬ߞߎ߲߬ ߓߟߋߓߟߋ (߂߀߂߂).

 ߦߟߌߡߊߛߙߋ ߟߎ߬ 

ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߖߌ߬ߣߍ߫ ߕߍߓߊ߯ߦߟߊ
ߦߌߟߡߊ:ߖߌ߬ߣߍ߫ ߞߟߍ߬ߕߌ߮
ߦߌߟߡߊ:ߞߊ߬ ߛߊ߬ ߂߀߂߄ ߠߊ߫
ߦߌߟߡߊ:ߞߊ߬ ߡߏߦߌ߫ ߝߊ߯ߘߐߞߍ߫ ߂߀߲ ߠߊ߫